L'Ajuntament aprova la realització d'un informe sobre l'accessibilitat del saló de plens
02 de març 2018

![Imagen 1](/media/maqfhsjw/98-img_1171-c.jpg)

El Ple de l'Ajuntament de Sagunt ha aprovat la proposta per sol·licitar al departament d'Activitats un informe sobre si el saló de plens de l'ajuntament compleix amb els requisits d'accessibilitat de l'ordre de 25 de maig de 2004, de la Conselleria d'Infraestructures i Transport, per la qual es desenvolupa el Decret 39/2004 de 5 de març del Govern valencià en matèria d'accessibilitat en l'edificació de pública concurrència. 

En este informe s'analitzaran les condicions que han de complir les circulacions verticals en l'itinerari des del saló de plens fins a l'exterior de l'edifici. Concretament, sobre l'ample mínim de les escales, la possibilitat o no que porten bossell, la longitud dels altiplans intermedis en línia amb la seua directriu... I en suma, tots els aspectes que dificulten l'accessibilitat deguda a les persones. 

En cas que a resultes de l'informe el saló de plens no complisca amb els requisits d'accessibilitat, se sol·licita que es fixe un termini per a la seua adequació de forma immediata, d'acord amb el citat Decret 39/2004. 

La proposta fou presentada per Iniciativa Porteña i llegida pel regidor del grup Juan Antonio Guillén. Va ser aprovada per unanimitat de tots els grups polítics. 

El text recorda que les administracions públiques no solament han d'exigir dels ciutadans el compliment de la normativa sobre accessibilitat en edificis privats, sinó erigir-se elles mateixes en “far” d'exemplaritat, sent les primeres a complir amb les disposicions legals que d'elles emanen en els seus propis edificis. Exigir els altres el que la pròpia Administració incompleix generaria alarma i desconfiança entre els ciutadans.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-aprova-la-realitzacio-d-un-informe-sobre-l-accessibilitat-del-salo-de-plens/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-aprova-la-realitzacio-d-un-informe-sobre-l-accessibilitat-del-salo-de-plens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-aprova-la-realitzacio-d-un-informe-sobre-l-accessibilitat-del-salo-de-plens/ "Linked In")
*   [](mailto:?body=https://aytosagunto.es/va/actualitat/l-ajuntament-aprova-la-realitzacio-d-un-informe-sobre-l-accessibilitat-del-salo-de-plens/)